open-index/open-wikipedia-markdown huggingface dataset:
Otto H. Ciliax

**Otto Hermann Ciliax** (1939–2016) var en tysk offiser (admiral) som hadde lederoppgaver i det tyske Forsvarsdepartementet og i NATO.

## Virke
Ciliax begynte sin karriere i den vesttyske marinen i 1959. Han har tjenestegjort på flere krigsskip, blant annet jageren «Rommel» (D 187). På slutten av 1970-årene arbeidet han i Forsvarsdepartementet. Fra 1980 til 1983 var han Assistant Chief of Staff Plans Division ved NATOs nordkommando på Kolsås. Deretter gikk han tilbake til Forsvarsdepartementet i Bonn, hvor han ledet den sjømilitære planlegningsavdelingen. Fra 1991 til 1994 var han kommandør for marinekommando Rostock. I 1995 ble han admiral og knyttet til Marineamt i Wilhelmshaven. Han gikk av med pensjon i 1998.

Han fikk Clausewitzmedaljen i 1974 og mottok Bundesverdienstkreuz i 1986. Han publiserte flere fagartikler om sjømilitære spørsmål.

Han var sønn av admiral Otto Ciliax.

## Utgivelser
* *Einsatz in der Ostsee*. I Bruno Thoß (red.): *Vom Kalten Krieg zur deutschen Einheit. Analysen und Zeitzeugenberichte zur deutschen Militärgeschichte 1945 bis 1995*. Oldenbourg, München 1995, ISBN 3-486-56160-X, s. 619 ff.
* *Militärische Aspekte europäischer Sicherheit (aus deutscher Sicht)*. I Lennart Souchon, Kai Hirschmann (red.): *Die deutsch-polnische Kooperation in Fragen der Sicherheitspolitik. Aufbauend auf den deutsch-französischen Erfahrungen. Diskussionspapiere des 1. Deutsch-Polnischen Workshops vom 28. – 30. November 1994 in Berlin* (= *Schriftenreihe zur neuen Sicherheitspolitik*. Bd. 11). Mittler, Hamburg u.a. 1995, ISBN 3-8132-0466-9, s. 96 ff.

## Referanser


## Litteratur
* Dermot Bradley, Heinz-Peter Würzenthal, Hansgeorg Model: *Die Generale und Admirale der Bundeswehr, 1955–1999. Die militärischen Werdegänge* (= *Deutschlands Generale und Admirale*. Teil 6b). Band 1: *Adam – Fuhr*. Biblio-Verlag, Osnabrück 1998, ISBN 3-7648-2492-1, s. 325–326.
Volleyball under Sentralamerikanske og karibiske leker 1938

**Volleyball under Sentralamerikanske og karibiske leker 1938**. Volleyball var en av flere sporter i de fjerde sentralamerikanske og karibiske leker som ble arrangert i Panama by i Panama i perioden 5. til 24. februar 1938. Det var tredje gangen som volleyball var med i de sentralamerikanske og karibiske leker. Det var to turneringer, en for menn og en for kvinner. Puerto Rico vant mennenes turnering og Mexico vant dameturneringen.

## Medaljer

## Eksterne lenker
* http://www.pentathlon.org/wp-content/uploads/Libro-CAC-WEB.pdf - Volleyball side 461
Volleyball under Sentralamerikanske og karibiske leker 1950

**Volleyball under Sentralamerikanske og karibiske leker 1950**. Volleyball var en av flere sporter i de sjette sentralamerikanske og karibiske leker som ble arrangert i Guatemala by i Guatemala i perioden 16. mars til 5. april 1950. Det var femte gangen som volleyball var med i de sentralamerikanske og karibiske leker. Det var kun en turnering for menn.  

## Medaljer

## Eksterne lenker
* http://www.pentathlon.org/wp-content/uploads/Libro-CAC-WEB.pdf - Volleyball side 461
Isletas de Granada

**Isletas de Granada** er ei gruppe på over 360 småøyer og holmer i Nicaraguasjøen like sørøst for den nicaraguanske byen Granada. De oppsto av stein og leire fra et utbrudd fra vulkanen Mombocho. Øyene varierer i størrelse fra under 100 m² opp til over 1 km².

Mange av øyene er privateide, og mange av dem har fast bosetning; øyene har til sammen om lag 1200 innbyggere. Noen av dem har også hoteller og restauranter. På en av dem ligger Fuerte de San Pablo, et fort som ble reist på 1700-tallet for å beskytte Granada mot sjørøvere. Fra Granada arrangeres det båtturer til øyene.

## Eksterne lenker
* 
* Isletas de Granada  hos Vianica
Driss Barid

**Driss Barid** (født 1986) er en marokkansk friidrettsutøver som konkurrerer i sleggekast. Han har bronse fra Afrikamesterskapet i friidrett 2014 som fremste internasjonale meritt. 

## Idrettskarriere
Barid deltok ved Panarabiske leker 2007 i Kairo, der han kom på 7.-plass i sleggekast. Han kom på 6.-plass ved Jeux de la Francophonie 2009 og 5.-plass ved Afrikamesterskapet i friidrett 2010. 

Han deltok også ved Afrikamesterskapet i friidrett 2012, men fikk ingen gyldige kast. Ved Jeux de la Francophonie 2013 kom han på 6.-plass, med 67,64 meter. 

Ved Afrikamesterskapet i friidrett 2014 kom han på 3.-plass med 60,17 meter, bak Mostafa Al-Gamel og Chris Harmse. 

## Referanser


## Eksterne lenker
*
Røyratunnelen

**Røyratunnelen** er en 440 meter lang betongtunnel på fylkesvei 60 i Strandadalen i Stranda kommune i Møre og Romsdal. Byggestart var i mai 2014, og tunnelen åpnet for trafikk 15. desember 2015. Tunnelen inngår i rassikring av fylkesvei 60 mellom Røyr og Hellesylt. Selve betongtunnelen er overdekket med masser og blitt dyrket mark. Anlegget kostet 80 millioner kroner.

Tunnelen beskytter veien mot fonnene Vassfonna og Røyrfonna som ofte har stengt veien vinterstid.

Den opprinnelige veien gikk i en slak kurve mot høyre i bildet.

## Se også
* Ljøtunnelen
* Streketunnelen
* Veitunneler i Norge
* Liste over veitunneler i Norge

## Referanser
A.K. Nielsen

**Adolf Kristoffer Nielsen** (1890&ndash;1960) var en norsk komponist og dirigent. 

A.K. Nielsen kom fra Skillebekk i Kristiania (Oslo), og var utdannet ved Musikkonservatoriet. Han spilte selv bratsj, horn, hardingfele og alminnelig fele, og var i yngre dager blant annet konsertmester på Grand. I 1922 ble Nielsen kapellmester ved Det norske teatret, og han beholdt denne stillingen frem til teatret måtte legge ned orkestret sitt i 1956. Resten av livet bodde Nielsen på Brandbu, der han fortsatte å komponere.

Han skrev musikk til en rekke skuespill (deriblant *[[Antigone (skuespill)|Antigone]]*) og skrev også sanger til de populære filmene *[[Gjest Baardsen (film)|Gjest Baardsen]]* (1939) og *[[Trysil-Knut (film)|Trysil-Knut]]* (1942). Nielsens melodi til «Fjellsangen» fra *Gjest Baardsen* ble i sin tid en stor slager.

## Filmmusikk
* 1930: *[[Kristine Valdresdatter]]*
* 1934: *[[Liv (1934)|Liv]]*
* 1939: *[[Hu Dagmar (film)|Hu Dagmar]]*
* 1939: *[[Gjest Baardsen (film)|Gjest Baardsen]]*
* 1940: *[[Godvakker-Maren]]*
* 1941: *[[Gullfjellet (film)|Gullfjellet]]*
* 1942: *[[Trysil-Knut (film)|Trysil-Knut]]*

## Referanser




## Eksterne lenker
* Adolf Kristoffer Nielsen i Sceneweb
* «Adolf Kristoffer Nielsen» i Store norske leksikon
Ertetjenn

**Ertetjenna** er to vann mellom Lierfoss og Bjørkelangen  i Aurskog-Høland kommune i Akershus.
Den tidligere kommunegrensa mellom Aurskog og Nordre Høland kommuner går mellom de to vannene. Nordre Ertetjenn lå i Aurskog kommune, mens Søndre Ertetjenn lå i Nordre Høland kommune.

## Kilder
* Kommunens kartgrunnlag
Manifesto (film fra 2015)

***Manifesto*** er en australsk-tysk antologifilm fra 2015, regissert av Julian Rosefeldt. Cate Blanchett spiller 13 ulike roller i filmen, som alle fremfører ulike manifester. Hun spiller de ulike rollene sine på flere deler av skjermen, derfor uttrykket *flerskjermfilm*. Blanchett spiller blant andre en skolelærer, bedriftsarbeider, koreograf, nyhetsanker og en uteligger. Rosfeldt ble inspirert til prosjektet av dramafilmen *[[I'm Not There]]*, hvor ulike skuespillere (deriblant Blanchett) spilte ulike livsstadier til artisten Bob Dylan. Filmen ble spilt inn i Berlin i løpet av åtte dager.

*Manifesto* hadde premiere i Australian Centre for the Moving Image den 9. desember 2015.

## Referanser


## Eksterne lenker
*
Den 88. Oscar-utdelingen

**Den 88. [[Oscar]]-utdelingen**, presentert av Academy of Motion Picture Arts and Sciences (AMPAS), fant sted 28. februar 2016 og hedret de beste prestasjonene innen film fra 2015. Seremonien ble holdt i Dolby Theatre i Hollywood i Los Angeles i California. Det ble gitt priser i ulike priskategorier, der de fem store dekker beste film, beste regi, beste mannlige og kvinnelige hovedrolle, og beste manus (originalmanus eller adaptert manus). Chris Rock ledet utdelingen for andre gang (forrige gang var under den 77. Oscar-utdelingen i 2005). De nominerte filmene ble offentliggjort 14. januar 2016.

*[[Mad Max: Fury Road]]* vant flest priser, mens *[[Spotlight (film)|Spotlight]]* vant beste film.

## Datoer og hendelser

## Vinnere og nominerte

De nominerte ble offentliggjort 14. januar 2016.

### Filmer med flere nominasjoner
* 12 nominasjoner: *[[The Revenant]]*
* 10 nominasjoner: *[[Mad Max: Fury Road]]*
* 7 nominasjoner: *[[The Martian]]*
* 6 nominasjoner: *[[Carol (film)|Carol]]*, *[[Bridge of Spies]]* og *[[Spotlight (film)|Spotlight]]*
* 5 nominasjoner: *[[The Big Short (film)|The Big Short]]* og *[[Star Wars: The Force Awakens]]*
* 4 nominasjoner: *[[Den danske piken]]* og *[[Room]]*
* 3 nominasjoner: *[[Brooklyn (film)|Brooklyn]]*, *[[The Hateful Eight]]* og *[[Sicario]]*
* 2 nominasjoner: *[[Ex Machina]]*, *[[Innsiden ut]]* og *[[Steve Jobs (film)|Steve Jobs]]*

### Filmer med flere priser
* 6 priser: *[[Mad Max: Fury Road]]*
* 3 priser: *[[The Revenant]]*
* 2 priser: *[[Spotlight (film)|Spotlight]]*

### Norske nominerte
*[[Bølgen (2015)|Bølgen]]* var den norske kandidaten til Oscar for beste fremmedspråklige film, men den ble ikke nominert. Norge var imidlertid med i produksjonen av den danske dokumentarfilmen *[[Indonesias tause fortid]]*, som ble nominert til Oscar for beste dokumentarfilm. De nominerte filmene *[[The Martian (film)|The Martian]]* og *[[The Revenant]]* har også norske skuespillere i biroller (henholdsvis Aksel Hennie og Kristoffer Joner).

### Governors Awards
Den 7. Governors Awards-utdelingen ble avholdt 14. november 2015, der følgende personer vant spesialpriser:

* Æres-Oscar til Spike Lee og Gena Rowlands
* Jean Hersholt Humanitarian Award til Debbie Reynolds

## Se også
* Filmåret 2015
* Den 73. Golden Globe-utdelingen
* Den 22. SAG-utdelingen
* Den 69. BAFTA-utdelingen
* Liste over kandidater til beste fremmedspråklige film for den 88. Oscar-utdelingen

## Referanser


## Eksterne lenker
* 
* Academy Awards
* Academy of Motion Picture Arts and Sciences
Landingsavgift

**Landingsavgift** er et beløp som eieren av et luftfartøy må betale til eieren av en flyplass for landing på vedkommede flyplass. Det kan være store  variasjoner i landingsavgiftene mellem flyplassene. De mest traffikerte hvor "landing slot" er avhengig av tilbud og etterspørsel kan ha høye andingsavgifter, mens de mindre traffkerte lufthavner har lavere på grunn av mindre etterspørsel. Landingsavgiftene brukes til velikehold eller utvidelse av flyplassen, såvel som terminaler,  rullebaner, oppstillingsplasser og taksebaner.

Lave landingsavgifter kan også brukes for å tiltrekke mer trafikk. Enkelte mindre flyplasser, spesielt for flyklubber og forretnigsfly har lave (eller ingen) ladingsavgifter.

En enkelt landingsavgift kan omfatte alle tjenester forbundet med et anløp. Andre kan lufthavner kan ha en lavere landingsavgift, men  belaster da særskilt for bruk av innsjekkingskranker, ombordstigningsbroer, trapper ol.

Landingsavgifter flyplassene imellem kan ikke sammenlignes da det er mange faktorer som spiller inn, enkelte kan, f.eks. få statlige eller kommunale subsidier, andre kan bli ilagt skatt som en annen virksomhet..

Landingsavgiftene kan være basert på mange faktorer. Flyets maks.vekt (AOW) danner vanligvis grunnlaget, dernest antall seter, tid på døgnet, flyets nasjonalitet. (nasjonalt eller utenlansk), rute eller charter. Skoleflyvning, teknisk test, prøveflyvning,  ambulanse eller overføring fra annen flyplass (med tomt fly) betinger ofte reduserte avgifter. 

## Parkeringsavgift
Parkeringsavgifter innkreves på samme måte. De er kun basert på flyets totalvekt. Som oftest gir landingsavgiften rett til gratis parkering i seks timer.
Næringsetaten (Oslo)

**Næringsetaten** er en etat i Oslo kommune med ansvar for næring, herunder bevillinger etter serveringsloven og alkoholloven. Etatens mål er å legge til rette for etablering og utvikling av næringsvirksomhet i Oslo.

Etaten har 93 ansatte (2015), samt 65 skjenkekontrollører tilsatt i midlertidige stillinger. Den er organisert i en direksjon med stab, en bevillingsseksjon, en kontrollseksjon og en administrasjon.

## Referanser


## Eksterne lenker
*
Jens Andersen

**Jens Andersen** (født 15. november 1955 i Glostrup) er en dansk sakprosaforfatter og foredragsholder som har skrevet en rekke biografier og mottatt priser for mange av dem. 

Etter å ha tatt nyspråklig studenteksamen i Gladsaxe gymnasium i 1975, studerte Andersen dansk og ble cand.phil. i dansk i 1988. Han tok doktorgrad i nordisk filologi ved Københavns Universitet i 1994 og har i tillegg studert spansk og idrett. I ungdomstiden spilte han fotball for Akademisk Boldklub. Han har også vært fotballtrener. 

I 1984 ble han ansatt som litteraturkritiker i Kristeligt Dagblad i tre år. Etter et år i Politiken ble det fem år i Weekendavisen før han i 1995 ble litteraturkritiker i Berlingske Tidende, en stilling han hadde til 2013, da han ble forfatter og foredragsholder på heltid. I Berlingske Tidende var han også litteraturredaktør i to perioder først fra 1995 til 2000 og deretter fra 2005 til 2013.

## Bibliografi

## Heder
* 1990: Georg Brandes-Prisen
* 1993: Limfjordsegnens Litteraturpris
* 1997: Klods Hans-prisen
* 2004: Weekendavisens litteraturpris
* 2006: Søren Gyldendal-prisen
* 2008: Dansk Forfatterforenings H.C. Andersen Legat

## Referanser


## Kilder
* CV på Jens Andersens hjemmeside
* Omtale hos Cappelen Damm

## Eksterne lenker
* Personlig hjemmeside
* Artikler i *[[Dagbladet Information]]*
* Omtale hos nrk.no
Aplastinae

* 

**Aplastinae** er en gruppe av biller som hører til familien smellere (Elateridae).

## Utseende
Stort sett middelsstore, slanke og parallellsidige, fint hårete smellere. Hannene har ofte kamformede antenner. Bakhjørnene på pronotum er ofte spisst tilbaketrukket.

## Utbredelse
Gruppen er utbredt i Holarktis, i alle fall Nord-Amerika og Øst-Asia.

## Systematisk inndeling

Inndelingen følger . Gruppen blir ofte plassert som en stamme (Aplastini) i underfamilien Cebrioninae.

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien Aplastinae Stibick, 1979 
****** Stammen Aplastini Stibick, 1979
******* Slekten *[[Aplastus]]* LeConte, 1859 - 17 arter
******* Slekten *[[Didymolophus]]* Fairmaire, 1904 - 3 arter
******* Slekten *[[Diplophoenicus]]* Candéze, 1895 - 9 arter
******* Slekten *[[Dodecacius]]* Schwarz, 1902 - 2 arter
******* Slekten *[[Euthysanius]]* LeConte, 1853 - 9 arter
******* Slekten *[[Octinodes]]* Candéze, 1863 - 22 arter 
******* Slekten *[[Practapyrus]]* Fleutiaux, 1929 - én art
******* Slekten *[[Pyrapractus]]* Fairmaire, 1884 - 4 arter
******* Slekten *[[Sinoaplastinus]]* Schimmel, Platia & Tarnawski, 2008 - én art
****** Stammen Pleonomini Dolin, 1961
******* Slekten *[[Clon]]* Semenov, 1900 - 2 arter
******* Slekten *[[Pleonomus]]* Ménétriés, 1859 - 10 arter

## Referanser


## Eksterne lenker
* 
* bugguide.net - bildegalleri over nordamerikanske arter
* Bilde av ''Pleonomus laticornis''
Blåkollen

**Blåkollen** er et fjell øst i Rondane nasjonalpark, nord i Sør-Fron kommune i Innlandet. Toppen er det høyeste punkt i kommunen.

## Referanser
Jean Cabut

**Jean Cabut**, med kunstnernavnet **Cabu**, (født 13. januar 1938 i Châlons-en-Champagne i Narne i Frankrike, død 7. januar 2015 i Paris) var en fransk karikaturtegner, avisillustratør, og tegneserieforfatter, født i Châlons-en-Champagne i departementet Marne og drept under terrorangrepet på Charlie Hebdo i Paris i januar 2015.

Han er publisert i flere satiremagasiner som *[[Hara-Kiri]]*, *[[Charlie Hebdo]]* og *[[Le Canard enchaîné]]*.
Cabut tok sin kunstutdanning på École Estienne i Paris og ble først publisert i 1954.

## Referanser


## Eksterne lenker
* 
* 
*
Campyloxeninae

* 

**Campyloxeninae** er en gruppe av biller som hører til familien smellere (Elateridae).

## Utseende
Middelsstore (ca. 10-16 millimeter, hunnene er større enn hannene), avlange smellere. Antennene er svakt sagtakkede. Pronotum er knapt så bredt som dekkvingene hoa hannene, rikelig så brede som dekkvingene hos hunnene, hvelvet, blankt, rødgult bortsett fra de spisst tilbaketrukne bakhjørnene, som er brunsvarte. *Campyloxenus pyrothorax* har lysorganer på prothorax. Dekkvingene er svarte, parallellsidige med markert, bred siderand og grove punktstriper. Beina er forholdsvis korte.

## Levevis
De voksne billene er aktive fra desember til mars. Artene antas ikke å ha noen økonomisk betydning.

## Utbredelse
Artene er utbredt i Argentina og Chile.

## Systematisk inndeling

Inndelingen følger . 

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien Campyloxeninae Costa, 1975 
****** *[[Campyloxenus pyrothorax]]* Fairmaire & Germain, 1860
****** *[[Malalcahuello ocaresi]]* Arias-Bohart, 2015

## Referanser


## Kilder
* Arias-Bohart, E.T. (2015). *Malalcahuello ocaresi* gen. & sp. n. (Elateridae, Campyloxeninae). *ZooKeys* 508: 1-13. 
* coleoptera-netropical.org - ''Campyloxenus pyrothorax''
## Eksterne lenker
* 
*
Piešťany

**Piešťany** (tysk: *Pistyan*; ungarsk: *Pöstyén*, polsk: *Pieszczany*) er en by i Vest-Slovakia, i regionen Trnava. Den ligger 75 kilometer nordøst for Bratislava, der dalen til elven Váh har begynt å vide seg ut. Byen er kjent som et spa, og det største i Slovakia.

## Historie
På grunn av god tilgang på vilt, og kildene som ikke frøs om vinteren, har området vært bebodd i uminnelige tider. Piešťany ble først nevnt i skriftlige kilder i 1113 med navnet *Pescan*. De helbredende kildene var populære allerede i middelalderen, og trakk til seg adelen fra Ungarn, som også tok området i eie. I 1822 ble de første spa-bygningene reist.

I 1945 fikk Piešťany bystatus. I Tsjekkoslovakias kommunistiske periode etter krigen, var kildene stengt for vanlige besøkende. Det var kun etter henvisning fra lege at man fikk komme hit.

Piešťany har tiltrukket seg mange berømtheter, bl.a. Beethoven. I 1917 planla sentralmaktenes monarker krigsstrategien i byens Thermia Palace hotell.

## Demografi

## Næringsliv
Piešťany har en historie med elektronikk-industri, men denne er nå nedlagt eller flyttet. Ellers dreier byens liv seg stort sett om spaene. 

## Kurbadene
De varme kildene finnes på en øy i elva Váh. Vannet kommer fra 2000 m. dybde, og holder en temperatur på 67-69&nbsp;°C. Vannet brukes både som helbredende drikke, bad og gjørmebad. På øya ligger flere store hoteller og parker, og også et offentlig bad.

## Referanser


## Eksterne lenker
*
VM i skiskyting 2016 – Normaldistanse menn

**[[VM i skiskyting 2016]] 20 km normaldistanse menn** ble arrangert i Holmenkollen torsdag 10. mars kl 15.30. Man gikk 5 runder á 4 km. med 4 skytinger, liggende, stående, liggende og stående. 1 tilleggsminutt per bom. 

## Resultater
Øvelsen startet kl. 15:30 CET.

## Referanser


## Eksterne lenker
*Offisiell hjemmeside
Jerry Molyneaux

**Jerry Molyneaux** (født 13. april 1958) er en tidligere friidrettsutøver fra De britiske Jomfruøyer som spesialiserte seg i sprintløp. 

Han representerte landet sitt under Sommer-OL 1984 i Los Angeles, der han bare deltok i 4 × 400 meter stafett uten å vinne medalje .

## Referanser


## Eksterne lenker
*
Eudicronychinae

* 

**Eudicronychinae** er en gruppe av biller som hører til familien smellere (Elateridae).

## Utseende
Middelsstore, avlange, svarte smellere med sagtakkede antenner. Kroppen er nokså tett kledt med korte, mørke hår.

## Utbredelse
Gruppen er utbredt i tropisk Afrika.

## Systematisk inndeling

Inndelingen følger . 

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien Eudicronychinae Girard, 1971 (artstallene er ufullstendige)
****** Slekten *[[Anisomerus]]* Schwarz, 1897 - 9 arter
****** Slekten *[[Eudicronychus]]* Mequidnon, 1931 - 9 arter
****** Slekten *[[Tarsalgus]]* Candéze, 1882 - 4 arter

## Referanser


## Kilder
* Girard, C. (2010) Trois nouvelles espèces du genre *Eudicronychus* Méquignon, 1931, d'Afrique intertropicale (Coleoptera, Elateridae). Bulletin de la Société entomologique de France, 115 (4): 451-454. https://web.archive.org/web/20160306170505/http://www.lasef.org/new/115(4)/9-1503%20Girard.pdf
## Eksterne lenker
* 
* 
* Tree of life - Eudicronychinae
Pia Maria Roll

**Pia Maria Roll Jessen** (født 25. mai 1970) er en norsk teaterkunstner.

Hun har vært skuespiller, regissør, dramaturg og manusforfatter. Blant hennes oppsettinger er *The Street Scene* (2008), *Over evne III* (2010), *Ship O'hoi* (2012), *Ses i min nästa pjäs* (2015) og *[[Ways of Seeing]]* (2018). Hun var en av feministene bak et opprop for en inkluderende feminisme.

## Priser
* 2012: Torshovteaterets Venners pris (for *Ship O'Hoi*)
* 2015: Neshornprisen, Klassekampens kulturpris

## Referanser


## Eksterne lenker
* 
*
Landing slot

**Landing slot**, **takeoff slot** eller **airport slot** (egentlig en «luke») er en rettighet flyplasseier selger til et flyselskap som gir dette en mulighet til å tilpasse sine landinger og avganger til et bestemt klokkeslett.

Landing slots blir tildelt i henhold til retningslinjer gitt av IATA's Worldwide Airport Slots Group. Alle flyplasser verden over er kategorisert, enten som Level 1 (Non-Coordinated Airport), Level 2 (Schedules Facilitated Airport) eller Level 3 (Coordinated Airport).

Tildelte landing slots kan ha kommersiell verdi. For eksempel betalte Continental Airlines 209 millioner dollar til GB Airways for fire par slots (landing og avgang) på London Heathrow Airport.

Hvis et flyselskap ikke bruker de tildelte slots kan selskapet miste disse. Slots må brukes minst 80 % i løpet av seks måneder. Selskapet kan operere *ghost* eller tomme turer for å bevare sine rettigheter.

## Referanser


## Eksterne lenker
*Priser på landing slot http://www.wow.com/wiki/Landing_slot
Jörg Vaihinger

**Jörg Vaihinger** (født 8. oktober 1962) er en tysk tidligere friidrettsutøver som spesialiserte seg i sprintløp. 

Han representerte Vest-Tyskland under Sommer-OL 1984 i Los Angeles, der han bare deltok i 4 × 400 meter stafett uten å vinne medalje. Han to bronse på samme distanse under Sommer-OL 1988.

## Referanser


## Eksterne lenker
*
Walter McCoy

**Walter McCoy** (født 15. november 1958) er en amerikansk tidligere friidrettsutøver som spesialiserte seg i sprintløp. 

Han representerte landet sitt under Sommer-OL 1984 i Los Angeles, der han deltok i forsøksheat og semifinale på på 4 × 400 meter stafett og fikk en gullmedalje.

## Referanser


## Eksterne lenker
*
Bodil Kvamme

**Bodil Kvamme** (født 1956) er en norsk dramaturg, regissør og teatersjef. Fra 1. januar 2016 til 31. desember 2020 var hun teatersjef ved Teater Vestland (tidligere Sogn og Fjordane Teater (SoFT)).

## Utdannelse
Kvamme er utdannet ved Universitetet i Bergen, Universitetet i Århus og Hochschule für Musik und darstellende Kunst i Wien.

## Kunstnerisk virke
Kvamme bearbeidet og tilrettela *[[Peer Gynt]]* for fjernsyn sammen med Bentein Baardson. Hun var også dramaturg for oppsetningen, som hadde premiere på NRK i 1993.

I 2004 ble hun ansatt som dramaturg ved Sogn og Fjordane Teater.
Blant Kvammes regioppdrag for SoFT er *Mugg* og *Ishuset* av Marit Tusvik (2007 og 2009), *Dama i luka* av Maria Tryti Vennerød (2011) og *My fair lady goes Sogn og Fjordane*, som hun selv skrev sammen med Marita Liabø (2013). For andre teatre har hun blant annet regissert *Jeg kommer tilbake i kveld* av Gaute Heivoll (Agder teater 2014). 

Som dramaturg mottok hun, sammen med regissør Aslak Moe og skuespillerne Jannik Bonnevie, Silje Breivik, Roger Hilleren, Idun Losnegård og Kyrre Eikås Ottersen Heddaprisen 2006 i kategorien «Særlig faglig innsats». Prisen ble tildelt for dokumentarteaterforestillingen *Saman skal vi leve*, som ble skapt for Sogn og Fjordane Teater, og som handlet om Arve Beheim Karlsens død i 1999.

## Referanser


## Eksterne lenker
* 
* ''Bodil Kvamme'' på Sceneweb
* «Bodil Kvamme» i Store norske leksikon
Hemiopinae

* 

**Hemiopinae** er en gruppe av biller som hører til familien smellere (Elateridae).

## Utseende
Middeksstore til ganske store (12- 33 milimeter), kraftige, nokså sterkt hårete smellere.

## Utbredelse
Gruppen er utbredt i Sørøst-Asia og i Sør- og Mellom-Amerika.

## Systematisk inndeling
Gruppen blir noen ganger plassert i underfamilien tannsmellere.
Inndelingen følger . 

* Ordenen biller, Coleoptera
** Underordenen Polyphaga
*** Overfamilien smellere, Elateroidea
**** Familien smellere, Elateridae
***** Underfamilien Hemiopinae Fleutiaux, 1941
****** Slekten *[[Cylindroderoides]]* Schwarz, 1902 - 3 arter
****** Slekten *[[Cylindroderus]]* Latreille, 1834 - 15 arter
****** Slekten *[[Hemiopinus]]* Fairmaire, 1883 - 2 arter
****** Slekten *[[Hemiops]]* Laporte de Castelnau, 1836 - 15 arter
****** Slekten *[[Parhemiops]]* Candéze, 1878 - 6 arter
****** Slekten *[[Plectrosternus]]* Lacordaire, 1857 - 4 arter

## Referanser


## Kilder
* Tree of life - Hemiopinae
* delta-intkey.com - Hemiopinae
## Eksterne lenker
* 
* 
* Bilde av ''Hemiops'' sp.
Slave I

**Slave I** er et fiktivt romskip i Star Wars universet. Skipet dukket opp for første gang i filmen *[[Imperiet slår tilbake]]*, under eierskap av dusørjeger Boba Fett (Jeremy Bulloch). Skipet er også tilstede i filmen *[[Star Wars Episode II: Klonene angriper]]*, men den er da under eierskap av Jango Fett (Temuera Morrison). Slave I er sentral i flere bøker, tegneserier og videospill som er en del av det ekspanderte universet.

Ifølge *[[Star Wars: Bounty Hunter]]* tilegner Jango Fett Slave I ved å stjele den. Både Jango Fett og Boba Fett skal senere ha modifisert og oppgradert skipets motor og våpensystemer.

## Referanser


## Eksterne lenker
*
Semra Aksu

**Semra Aksu** (født 31. mai 1962) er en tyrkisk tidligere friidrettsutøver som spesialiserte seg i sprintløp. 

Hun representerte landet sitt under Sommer-OL 1984 i Los Angeles, der hun ble utslått i de innledende rundene på 100 meter.

## Referanser


## Eksterne lenker
*
Ann Jones

:*For tennisspilleren, se [[Ann Haydon-Jones]]*

**Ann Holding Jones** (født 1957) er en norsk journalist, pedagog og radioprogramleder som har vært ansatt i NRK siden midten av 1980-årene. Her har hun blant annet vært programleder for radioprogrammer som *P2s frokostblanding*, *Tolvtonen*, *Litt for tidlig?*, *NotaBene*, *Småfolk, Minitimen, [[Norgesglasset (NRK)|Norgesglasset]]* og *[[Språkteigen]]*.

Jones er halvt engelsk, men er oppvokst i Oslo og Bærum. Hun har bodd i Trondheim siden 1979. Hun er utdannet førskolelærer og arbeidet som barnevernspedagog før hun begynte i NRK Radio.

## Referanser
Isabella av Valois

**Isabella av Valois** (født 9. november 1389 i Paris, død 13. september 1409) var en engelsk dronning ved sitt ekteskap med kong Rikard II av England. 

## Liv og virke
### Bakgrunn
Isabella var datter av Karl VI av Frankrike og Isabella av Bayern. Hun var dermed også søster av Katarina av Valois, som senere skulle gifte seg med Henrik V av England, og av kong Karl VII av Frankrike. 

### Ekteskap

Kort etter at hans første hustru, Anne av Böhmen døde 9. juni 1394, begynte den så langt barnløse kong Rikard II av England se se seg rundt etter en ny ektefelle. Allerede i august 1394 sendte han folk til blant annet Frankrike, uten at de eksplisitt kunngjorde at de var på brudeskue for den engelske kongen. I mars 1395 reiste imidlertid en engelsk delegasjon på uttrykkelig leting etter en potensiell brud til Aragón. Den franske regjering, som så på en ekteskapelig union mellom England og Aragon som en fare, sendte da omgående et følge til Rikard II, som da var på ekspesisjon i Irland. De påfølgende ekteskapsforhandlinger førte til at den 28-årige Rikard bestemte seg for den bare fem år gamle Isabelle. Både den engelske og den franske side ønsket da en slutt på krigen mellom seg, en del av det som etterhvert ble kalt hundreårskrigen.

Isabella ble dermed gift ved seks års alder med den nesten 30-årige Rikard II av England den 31. oktober 1396. Giftemålet var blitt arrangert som et tegn på fred mellom England og Frankrike, som da befant seg - midlertidig - i fred under . Rikard skal ha behandlet henne med respekt og satt pris på henne. Da kongen reiste til Irland på krigstokt i 1399 etterlot han henne i Porchester Castle, og da han vendte tilbake ble han tatt til fange og avsatt.  

Isabella var bare ti år da hun ble enke etter at hennes make var blitt myrdet i 1400. Ekteskapet var naturlig nok barnløst.  

Englands nye monark Henrik IV planla at hun skulle gifte seg med hans sønn, den senere Henrik V av England, men ble nødt til å oppgi planena da Isabella nektet å gå med på dem og i stedet demonstrativt gikk inn i en offisiell sørgeperiode. Henrik IV lot henne til slutt vende tilbake til Frankrike. 

Hun giftet seg der med sin 11 år gamle fetter heruig Karl av Orléans i 1406. Hun døde i barsel, nitten år gammel.

## Referanser


## Kilder
* Engelskspråklig wikipedia

## Eksterne lenker
*
Toppserien 2016

**[[Toppserien]] 2016** var den 30. sesongen av den øverste divisjon for norsk kvinnefotball.

Regjerende mester  vant serien foran  og . Dette var LSK Kvinners tredje strake seriemesterskap og fjerde totalt.

Nyopprykkede  endte sist med bare seks poeng og rykket ned igjen til 1. divisjon 2017, mens  på nytt må ut i kvalifisering.

## Tabell

## Lagene


Medkila
●
Trondheims-Ørn
●
Klepp
●
Arna-Bjørnar,
Sandviken
●
Avaldsnes
●
Urædd
●
Røa
●
Kolbotn
●
Stabæk
●
LSK Kvinner
●
Vålerenga
●


## Kvalifisering til Toppserien 2017
I kvalifiseringen til Toppserien 2017 møtte  andreplassen i 1. divisjon, , og beholdt plassen med 6&ndash;3 sammenlagt.

## Statistikk

### Målscorere

### Utmerkelser

## Referanser


## Eksterne lenker
*
Angela Bailey

**Angela Bailey** (født 28. februar 1962, død 31. juli 2021) var en canadisk tidligere friidrettsutøver som spesialiserte seg i sprintløp. 

Hun representerte landet sitt under Sommer-OL 1984 i Los Angeles, der hun ble nummer 6 på 100 meter. Hun tok senere sølv på kortstafetten.

## Referanser


## Eksterne lenker
*
Herman Jacobsen

**Herman Jacobsen** (født 31. mai 1840 i Larvik, død 12. august 1914 i Kristiania) var en typograf, utlært i Larvik i 1858. Han var, sammen med Ernst Jensen, den egentlige innbyder til å stifte Den Typografiske Forening i Kristiania og foreningens første formann. Senere bestyrer og medeier i Det Mallingske Boktrykkeri. Jacobsen var med på å stifte arbeidsgiverforeningen Den norske bogtrykkerforening i 1884.

## Referanser


## Litteratur
* Niels Jul-Larsen: *Den Typografiske forenings historie 1872 - 1922*, Kristiania 1922
* Tor Are Johansen, Torbjørn Eng og Niels E Killi (red.): *Guttenberg - Norges første fagforeningsblad*, Oslo 2012, ISBN 978-82-993962-1-9
Ute Thimm

**Ute Thimm** (født 10. juli 1958) er en tysk tidligere friidrettsutøver som spesialiserte seg i sprintløp. 

Hun representerte Vest-Tyskland under Sommer-OL 1984 i Los Angeles, der hun ble nummer 6 på 400 meter. Hun tok senere bronse i langstafetten.

## Referanser


## Eksterne lenker
*
Helen Barnett-Burkart

**Helen Barnett-Burkart** (født 13. mai 1958) er en britiskfødt sveitsisk tidligere friidrettsutøver som spesialiserte seg i sprintløp. 

Hun representerte Storbritannia under Sommer-OL 1984 i Los Angeles, der hun ble utslått i semifinalen på 400 meter. Hun representerte senere Sveits.

## Referanser


## Eksterne lenker
*
Christine Slythe-Wynn

**Christine Slythe-Wynn** (født 10. august 1961) er en canadisk tidligere friidrettsutøver som spesialiserte seg i mellomdistanseløp. 

Hun representerte landet sitt under Sommer-OL 1984 i Los Angeles, der hun ble utslått i semifinalen på 800 meter. 

## Referanser


## Eksterne lenker
*
Adele at the BBC

***Adele at the BBC*** (eller også kjent som ***Adele - Live i London*** i Norge) er en fjernsynsspesial med den britiske sangerinnen Adele Adkins. TV-programmet ble kommentert av Graham Norton, og spilt inn i The London Studios i London 2. november 2015. I tillegg til at Adele ble intervjuet av Norton, spilte hun og bandet sitt låter fra det nye albumet *[[25 (Adele-album)|25]]* (2015), i tillegg til låter fra de foregående musikkalbumene *[[19 (Adele-album)|19]]* (2008) og *[[21 (Adele-album)|21]]* (2011), samt filmsingelen «Skyfall» (2012).

TV-programmet inneholdt den første offentlige opptredenen hennes av singelen «Hello» og to andre låter fra *25*, og er den første TV-opptredenen hennes siden den 85. Oscar-utdelingen i 2013, hvor hun vant Oscar for beste sang. *Adele at the BBC* består også av to sketsjer hvor hun møter fansen sin, og i den ene spiller hun en imitator av seg selv under navnet Jenny. Det sistnevnte klippet ble lagt ut på YouTube av BBC, og ble en av de mest sette klippene deres. I Storbritannia ble programmet sendt 20. november 2015, dagen *25* ble utgitt, mens i Norge ble den sendt av NRK 12. desember 2015.

## Låter
# «Rolling in the Deep»
# «Hello»
# «Rumour Has It»
# «Skyfall»
# «Million Years Ago»
# «Hometown Glory»
# «When We Were Young»
# «Someone like You»

## Referanser




## Se også
* *[[Adele Live in New York City]]*

## Eksterne lenker
*
Qatar Masters Open

**Qatar Masters Open** er en åpen sjakkturnering som arrangeres av sjakkforbundet i Qatar. Arrangørsted er Qatars hovedstad Doha, og turneringen ble første gang avholdt i månedsskiftet november/desember 2014.

Turneringen markedsføres av arrangørene som én av de sterkeste åpne sjakkturneringer noensinne, ut fra det høye antall stormestere som deltar, inkludert mange spillere fra den ypperste verdenseliten. På den offisielle deltakerlisten arrangørene la ut kort før turneringsstart i desember 2015 hadde 71 av 132 påmeldte deltakere tittelen stormester.

Turneringen er åpen for alle med en Elo-rating på minimum 2300, og avvikles etter sveitser-systemet, en noe mer sofistikert variant av det som i Norge kalles en Monradturnering.

I tillegg til ordinære premier ut fra plassering på slutt-tabellen, er det også egne premier for henholdsvis beste kvinnelige, beste arabiske, og beste junior-spiller.

## Qatar Masters Open 2015
Den andre utgaven av Qatar Masters Open ble avholdt fra 20. til 29. desember 2015. I henhold til den offisielle FIDE-ratinglisten for desember 2015, deltok 4 av de 10 beste spillerne i verden: Magnus Carlsen, Vladimir Kramnik, Anish Giri og Wesley So. I tillegg var det ytterligere 5 deltakere som var inne blant topp-20 på den aktuelle listen: Sergej Karjakin, Chao Li, Sjakhrijar Mamedjarov, Jevgenij Tomasjevskij og Pentala Harikrishna.

Magnus Carlsen vant til slutt turneringen etter tie-break (som besto av 2 partier lynsjakk) mot fjorårsvinneren Yu Yangyi. De to hadde ikke møtt hverandre i de ordinære rundene, og oppnådde begge en score på 7/9. Kramnik, som spilte remis mot Carlsen med svart i den 9. og siste runden, tok tredjepremien, idet han endte først i en gruppe på 5 spillere med score 6,5/9.

Carlsen startet for øvrig turneringen på beskjedent vis, idet han måtte nøye seg med remis i 1. runde mot Nino Batsiasjvili, en kvinnelig spiller fra Georgia med tittelen IM og en rating på 2498. Men deretter fulgte han opp med 4 strake seire i de neste rundene, slik at han ledet turneringen fra og med runde 5.

## Qatar Masters Open 2014
Den første utgaven av Qatar Masters, avholdt fra 25. november til 5. desember 2014, ble vunnet av Yu Yangyi fra Kina med 7,5/9, foran Giri og Kramnik, begge med 7/9.

## Referanser


## Eksterne lenker
* Offisiell hjemmeside for Qatar Masters Open
Hoxhaisme

**Hoxhaismen** er en variant av marxismen-leninismen. Den baserer seg på arbeidene og tolkningene til Enver Hoxha, lederen av det albanske kommunistpartiet Arbeidets parti. 

Hoxhas ideologi var anti-revisjonistisk i den forstand at den var motstander av de såkalte revisjonistiske kommunistregimene. I utgangspunktet var dette Jugoslavia og Sovjetunionen under Khrusjtsjovs ledelse. På dette punktet samsvarte hoxhaismen med den kinesiske maoismen. Det var imidlertid uenigheter mellom Kina og Albania, blant annet på spørsmålet om folkelig frigjøringskrig i lite industrialiserte land. Mens Mao mente at folkekrigen (inntil en seier var nært forestående) i hovedsak måtte skje på landsbygda, mente Hoxha at at kampen måtte skje samtidig i byene og på bygda. Dette var i en periode et sentralt debattspørsmål i kommunistiske og kommunistisk inspirerte opprørsbevegelser i den tredje verden. 

Hoxhaismen ble tydeligere som en særskilt politisk retning gjennom bruddet mellom Det kinesiske kommunistiske parti i og Arbeidets parti i 1978. I boka *Imperialismen og revolusjonen* hevdet Hoxha at også maoismen var en revisjonistisk ideologi og at Kina hadde ambisjoner om å bli en supermakt. Det hoxhaistiske synet var dermed at Albania var det eneste sosialistiske landet i verden.

Bruddet mellom Kina og Albania førte til at maoistiske partier over hele verden måtte ta stilling. Hoxhaismen fikk etter dette betydelig tilslutning, særlig i Latin-Amerika med blant andre Brasils kommunistiske parti.

Etter kommunismens fall i Albania i 1991 har hoxhaistiske og proalbanske partier dannet et internasjonalt nettverk, Den internasjonale konferanse for marxistisk-leninistiske partier og organisasjoner (Enhet og kamp), forkortet ICMLPO.

I Norge har både Kommunistisk Arbeiderforbund, Marxist-leninistisk forbund og ML-gruppa Revolusjon vært hoxhaistiske, og retningen vant også tilslutninger i deler av maoistiske Arbeidernes kommunistparti (AKP).

## Referanser
Øystein Sinding-Larsen

**Øystein Sinding-Larsen** (født  1900            død 30. november 1978 i London var en norsk sanger (baryton) og billedkunstner. Sinding-Larsen debuterte i 1939, men fikk deretter avbrutt karrièren av den andre verdenskrig. I 1943 var han solist i urfremførelsen av Sigurd Islandsmoens Requiem. Gjennomførte en rekke turneer i Norge etter krigens slutt, før han i 1945 reiste til London, der han blant arbeidet som sangpedagog. Sinding-Larsen utførte de opprinnelige glassmaleriene i Holmenkollen kapell.  

## Referanser
Heroes & Generals

***Heroes & Generals*** er et førstepersonsskytespill som handler om andre verdenskrig. Det har virkelige våpen og kjøretøy fra denne tiden. Man kan spille som Sovjetunionen, USA og Tyskland.

## Referanser


## Eksterne lenker
*
Kari Sundby

**Kari Sundby** (født 17. mai 1935 i Oslo, død 9. mars 1984) var en norsk skuespiller og teaterregissør.

Hun debuterte som skuespiller i 1951 ved Nationaltheatret og var fast ansatt der 1952–1961. Senere var Sundby tilknyttet Edderkoppen Teater og Trøndelag Teater. Blant hennes roller kan nevnes tante Sofie i *[[Folk og røvere i Kardemomme by]]* ved urpremieren, Hedvig i *[[Vildanden]]* og Anne Callifer i *Drivhuset* av Graham Greene. Fra 1974 var Sundby kunstnerisk leder for Oslo Nye Teaters dukketeater. Hun spilte syv film- og TV-roller 1953–1970 med debut i Toralf Sandøs *[[Flukt fra paradiset]]*.

Som regissør virket Sundby ved Oslo Nye Teater på 1970- og 1980-tallet.

## Filmografi
* 1953 – *[[Flukt fra paradiset]]*
* 1955 – *[[Hjem går vi ikke]]*
* 1957 – *[[Selv om de er små]]*
* 1961 – *[[Bussen (1961)|Bussen]]*
* 1962 – *[[Operasjon Løvsprett]]*
* 1970 – *[[Douglas (film)|Douglas]]*

## Fjernsynsteatret
* 1964 - *Tartuffe*
* 1967 - *Skilsmissefeber*

## Referanser


## Eksterne lenker
*
Kriscia Lorena García

**Kriscia Lorena García** (født 20. september 1963) er en salvadoransk tidligere friidrettsutøver som deltok både i mellomdistanseløp og maraton. 

Hun representerte landet sitt under Sommer-OL 1984 i Los Angeles, der hun ble utslått i de innledende rundene på 3000 meter. Under Sommer-OL 1988 i Seoul deltok hun i maraton, der hun ble nr. 58. 

## Referanser


## Eksterne lenker
*
Cindy Bremser

**Cindy Bremser** (født 5. mai 1953) er en amerikansk tidligere friidrettsutøver som spesialiserte seg i mellomdistanseløp. 

Hun representerte landet sitt i Sommer-OL 1984 i Los Angeles, der hun ble nummer 4 på 3000 meter. 

## Referanser


## Eksterne lenker
*
Bates

**Bates** var et reklamebyrå grunnlagt av Ted Bates i 1940.

Byrået ble grunnlagt som Ted Bates, Inc. og ble kjøpt opp av Saatchi & Saatchi i 1986, og fusjonerte i 1987 med Backer & Spielvogel Advertising til Backer Spielvogel Bates Worldwide. I 1994 ble navnet endret tilbake til Bates Worldwide. Samtidig endret morselskapet Saatchi & Saatchi navn til Cordiant plc i 1995. I 1997 valgte Cordiant å gjøre både Saatchi & Saatchi og Bates Worldwide til selvstendige byråer, og Bates ble det viktigste datterselskapet til et nyopprettet holdingselskap, Cordiant Communications Group. I 2003 ble Cordiant kjøpt opp av WPP Group.

Da virksomheten rundet 60 år i 2013, viste arkivene at 2131 personer hadde arbeidet i Bates-selskapene i Norge i kortere eller lengre tid.

## Referanser
3. divisjon fotball for menn 2016

**[[3. divisjon fotball for menn]] 2016** var det fjerde nivået i norsk fotball 2016.

## Opp- og nedrykk
Grunnet omlegging til ny seriestruktur var det ingen lag som rykket opp denne sesongen. De beste lagene forble i 3. divisjon også i 2017, mens hele 108 av 164 lag rykket ned til 4. divisjon.

De 56 lagene som beholdt plassen var nummer 1-4 i hver av de 12 avdelingene, pluss de åtte beste 5-erne i avdeling 1-10. De to 5-erne som ikke rykket opp var  i avdeling 2 og  i avdeling 7.

## Tabellene

### Avdeling 1

### Avdeling 2

### Avdeling 3

### Avdeling 4

### Avdeling 5

### Avdeling 6

### Avdeling 7

### Avdeling 8

### Avdeling 9

### Avdeling 10

### Avdeling 11

### Avdeling 12

## Beste femmere
De åtte beste femmerne i avdeling 1 til 10 holder seg i 3. divisjon

* Avdeling 5 og 7 har 13 lag. Poengsnittet per spilte kamp blir tellende for rangering av beste femmere.
*  ble nummer 6 i sin avdeling, men siden , som ble nummer 3 i avdeling 4, rykker ned, ble de regnet som en femmer.

## Målskårere

**39 mål**
*  Kim Brenna,  (avdeling 3)

**37 mål**
*  Alban Shipshani,  (avdeling 2)

**37 mål**
*  Didrik Mostue,  (avdeling 3)

**25 mål**
*  Lars-Eirik Svardahl,  (avdeling 3)

**23 mål**
*  Torjus Nilsen Nikolaisen,  (avdeling 11)

**22 mål**
*  Dan Mönell,  (avdeling 3)

**21 mål**
*  Amani Mbedule,  (avdeling 1)

**19 mål**
*  Kristoffer Nessø,   og  (avdeling 11)
*  Morten Mathisen,  (avdeling 12)
*  Andreas Eriksen,  (avdeling 2)

**18 mål**
*  Svenn Johansen,  (avdeling 12)
*  Dino Mulac,  (avdeling 1)
*  Onyekachi Hope Ukwuadu,  (avdeling 1)

**16 mål**
*  Morten Olsen,  (avdeling 11)
*  Christopher Tian Olsen,  (avdeling 12)
*  Rodan Akram,  (avdeling 1)
*  M`Bandy Camara,  (avdeling 1)
*  Joacim Olsen,  (avdeling 1)
*  Stig Haugseth,  (avdeling 2)

## Referanser
Karen Nelson

**Karen Nelson** (født 3. desember 1963) er en canadisk tidligere friidrettsutøver som spesialiserte seg i hekkeløp. 

Hun representerte landet sitt under Sommer-OL 1984 i Los Angeles, der hun ble utslått i de innledende rundene på 100 meter hekk. 

## Referanser


## Eksterne lenker
*
Norgesmesterskapet i fotball for menn 2016

**Norgesmesterskapet i fotball for menn 2016** var det 111. norgesmesterskapet i fotball.

## Runder
* 1. kvalifiseringsrunde: 28. februar - 16. mars
* 2. kvalifiseringsrunde: 22. mars - 2. april
* 1. runde: 12. - 14. april
* 2. runde: 26. - 28. april
* 3. runde: 3. - 5. mai
* 4. runde: 25. mai
* Kvartfinaler: 21. - 22. september
* Semifinaler: 26. - 27. oktober
* Finale: 20. november

## 1. kvalifiseringsrunde
Det var 188 lag i denne runden, 94 lag gikk videre til 2. kvalifiseringsrunde. Kampene blir spilt i tidsrommet 28. februar - 16. mars.

## 2. kvalifiseringsrunde

Det var 94 lag i denne runden, 47 lag gikk videre til 1. runde.

## 1. runde
Det var 128 lag i denne runden, 64 lag gikk videre til 2. runde. Lagene fra Eliteserien, 1. divisjon og 2. divisjon kom inn. 15 tippeligalag og 15 1.-divisjonslag kom seg videre.  var eneste lag fra eliteserien, og  var eneste lag fra 1. divisjon som røk ut.

## 2. runde
Det var 64 lag i denne runden, 32 lag gikk videre til 3. runde.

## 3. runde
Det var 32 lag i denne runden, 16 lag gikk videre til 4. runde.

## 4. runde
Det var 16 lag i denne runden, 8 lag gikk videre til kvartfinalene.

## Kvartfinaler
Det var 8 lag i denne runden, 4 lag gikk videre til semifinalene. Kampene ble spilt 21. og 22. september.

## Semifinaler
Det var fire lag i denne runden;  og  vant sine kamper og møtes i cupfinalen 20. november på Ullevaal stadion.

## Cupfinale

Cupfinalen 2016 ble spilt mellom  og  20. november på Ullevaal stadion.

## Toppscorer
Toppscorerlisten er oppdatert etter finalen.

## Referanser


## Eksterne lenker
*
Meteora (film)

***Meteora*** (gresk: *Μετέωρα*) er en gresk romantisk dramafilm fra 2012, med regi av Spiros Stathoulopoulos. 

Handlingen er lagt til det bysantinske klosterkomplekset Meteora i Thessalia i det nordlige Hellas. En kontroversiell forelskelse oppstår mellom en nonne og en munk, som må skjule deres elskov for omverdenen. 

Regissøren Stathoulopoulos supplerer realfilm med animasjonssekvenser i tradisjonell, ortodoks ikonografistil. Rollen som nonnen spilles av Tamila Koulieva, mens munken spilles av Theo Alexander, som blant annet har spilt med i enkelte avsnitt av vampyr-serien True Blood. Filmen deltok i 62. Berlin filmfestival i februar 2012. 

## Handling
En ung gresk munk og en russisk nonne har viet livene deres til de strenge ritualene og praksisene ved kloster-samfunnet deres.

Men en stadig økende hengivenhet for hverandre setter deres kloster-liv under tvil. Revet mellom åndelig hengivenhet og deres menneskelige begjær, må de bestemme hvilken vei de burde følge videre.

## Skuespillere
* Theo Alexander som munken Theodoros
* Tamilla Koulieva som nonne Urania
* Giorgos Karakantas som en fløytist
* Dimitris Hristidis som en eremitt
* Stelios Mavroudakos som en gjeter
* Zoe Stathoulopoulou som en spirituell
* Aleksandra Siafkou som en nonne
* Vasso Zouboulidou som en nonne
* Alexia Prassa som en nonne
* Eleni Sioutas som en nonne
* Maria Barbayanni som en nonne
* Katerina Georgakopoulou som en nonne
* Melpo Barbagianni Mitsakou som en nonne
* Yolanda Markopoulou som en nonne
* Marianna Lampiri som en nonne
* Grigorios Koutsivitis som en munk
* Antonios Diamantidis som en munk
* Dimitris Apostolou som en munk
* Dennis Kalogirou som en munk
* Antonios Hristidis som en munk
* Boris Nielsen som en munk
* Makis Sioutas som en munk
* Giorgos Kraggoulopoulos som en munk

## Referanser


## Eksterne lenker
*
Loket

**Loket** eller  **Loket nad ohří** (tysk: *Elbogen*) er en liten by i Tsjekkia, noen kilometer sørvest for kurbyen Karlovy Vary. Navnet Loket betyr «albue», og henspiller på byens plassering på en høyde over en stor bue i elva Ohřes løp.

## Historie
På begynnelsen av 1200-tallet ble borgen Loket (tsjekkisk: *Hrad Loket*) bygget på en iøynefallende odde i elven Ohře. Tidligere hadde det også stått et fort her. Borgen gikk under kallenavnet «nøkkelen til Böhmen», og ble sett på som en av tidens mest uinntagelige festninger. Snart ble det også bygget en by ved borgen, den er først nevnt i 1288. På 1400-tallet ble byen befestet, og ble viktig for den tsjekkiske kronen. Karl IV ble holdt i husarrest her som ung, men likte likevel byen og kom tilbake i voksen alder. Siden 1815 er byen også blitt kjent for produksjonen av porselen.

## Turisme
Byens middelalderpreg, borgen og elva tiltrekker seg mange besøkende.

## Referanser


## Eksterne lenker
*
Olga Commandeur

**Olga Commandeur** (født 30. oktober 1958) er en nederlandsk tidligere friidrettsutøver som spesialiserte seg i hekkeløp. 

Hun representerte landet sitt under Sommer-OL 1984 i Los Angeles, der hun ble utslått i semifinalen på 400 meter hekk. Hun har senere gjort karriere innen TV.

## Referanser


## Eksterne lenker
*
Niels Jul-Larsen

**Niels Jul-Larsen** (født 10. november 1860 i Kristiania, død 11. juli 1940 i Oslo) var en norsk typograf og fagforeniongsmann, utlært hos A. W. Brøgger 1. mai 1880.

han var formann (1895-1896) og forretningsfører i Den Typografiske Forening. Formann for Norsk Centralforening for Boktrykkere 1901. Innvalgt i redaksjonen for Typografiske Meddelelser 1889 og var i flere år formann for denne. Var redaktør for Typografiske Meddelelser fra 1907-1913. Hadde en rekke andre verv innen forening og forbund. 

Han skrev historien til Den typografiske forening ved to anledninger, til 25-årsjubileet i 1897 og 50-årsjubileet i 1922.

## Kilder
* Niels Jul-Larsen: Den Typografiske forenings historie 1872 - 1922, Kristiania 1922
* Gravferdsetaten i Oslo kommune